PLINY: NATURAL HISTORY 



non ante demetuntur quam gelaverit. Pariana 

 gaudent Pisae, Mutina Perusinia nigro acino, intra 

 quadriennium albescente vino. mirum ibi cum sole 

 circumagi uvam quae ob id streptis vocatur, et in 

 Italia Gallicam placere, trans Alpis vero Picenam. 

 dixit Vergilius Thasias et Mareotidas et Lageas con- 

 plurisquc externas, quae non reperiuntur in Italia. 



40 Sed sunt etiamnum insignes uva, non vino : ambro- 

 sia e duracinis (sine ullis vasis in vite servabilis ^ — 

 tanta est contra frigora, aestus tempestatesque 

 firmitas ; nec [orthampelos] ^ indiget arbore aut paHs, 

 ipsa se sustinens, non item dactylides digitali gracili- 

 tate), columbinae a racemosis,^ et magis purpureae 



41 cognomine bimammiae quando non racemos sed uvas 

 alias gerunt, item tripedanea cui nomen a mensura 

 est, item scirpula passo acino et Raetica in maritimis 

 Alpibus appellata, dissimilis laudatae illi; namque 

 haec brevis, conferta acino, degener vino, sed cute 

 omnium tenuissima, nucleo (quod chium vocant) uno 

 ac minimo, acinum praegrandem unum alterumve 

 habens. est et nigra Aminea, cui Syriacae nomen 

 inponunt, item Hispana ignobiUum probatissima. 



1 V.l. servatur. 



2 Gloss. Mudhr. 



3 V.l. racemosissimis. 



212 



